# He Ngohe Ako 1: Te Tūtohi Peā

**Pakirehua:** Whakaarohia tētahi tangata i tō whānau, i ō hapori rānei i hoko whare, i whakatū papakāinga rānei. Inoi atu ki a ia kia kōrero mai tana kōrero whai whare. Tuhia, hopukina rānei ā rātou kōrero.

**Ngā pātai matua hei wānanga/whakaaro:**

* I pēhea tā rātou whiwhi whare?
* Me penapena rātou i tētahi wāhanga o te pūtea? I pēhea tēnā?
* I tono pūtea rātou i te whare pupuri pūtea? He aha te tukanga i whāia?
* I whai tautoko i ētahi atu?
* Mehemea i hangaia tō rātou whare, he mea hoko, tuku, koha rānei te whenua? He aha ngā ture a te kaunihera?
* He aha ā rātou kupu āwhina, kupu tohutohu ki te tangata e hiahia ana ki te whai whare mōna?

Mutu ana te kohi i ā rātou kōrero, āta whakaarohia ngā pātai e whai nei, ka tuhi ai ō whakaaro huritao ki te wāhanga **Huritao** o te tātauira o tō pakirehua

* He aha tāu i kite ai? Ka pēhea tēnei kōrero e āwhina i a au āpōpō mai?

Tuhia ināianei ō whakaaro huritao ki te wāhanga ‘**i muri**’ o te tātauira o tō pakirehua. Tuhia ngā whakaaro matua o tāu i tūhura ai, ā, me whakamutu ki tētahi kōrero mō te whaiwāhitanga o tēnei pakirehua ki tō hoko whare ā tōna wā?

Pēnei i ēnei;

* I āwhina te pakirehua i a au ki te āta whakaaro i ngā kōwhiringa whare utu iti,
* I akiaki te pakirehua i ahau kia tukuna ōku whakaaro o anamata,
* I te pakirehua nei i whānui ake ōku whakaaro ki te hirahira o te penapena pūtea mō tētahi wā roa me ngā momo hōtaka piriahi pēnā i te Kiwisaver.

**He ngohe hei whakawhānui anō:**

* Hangaia mai tētahi whare iti rawa ki tētahi pouaka hū, hangaia hoki ngā taputapu o te whare kia uru tika atu.
* Hei mahi takitahi, ā-rōpū rānei, hangaia tētahi whakaaturanga o tāu pakirehua. Kia maumahara, me whakaae te hunga i pātaitaihia e koe ki te tuari i ō rātou kōrero whaiaro. Kauhau atu ki tō akomanga. Mutu ana ia kauhau, mā te hunga whakarongo e whakaoti i te **Tūtohi PEĀ.**
* Matapakihia ā-rōpū, i pēhea te pakirehua i whakamarohi ake i ō rātou whakaaro, ā, i āwhina hoki i ō rātou waiaro, ā rātou whāinga e pā ana ki tā rātou āhei ki te whiwhi whare o anamata.